Legal Document

Category: 318

Text:
33α. ΝΟΜΟΘΕΤ.ΔΙΑΤΑΓΜΑ υπ’ αριθ. 4088 της 4/9 Αυγ. 1960 (ΦΕΚ Α΄ 120) Περί Τελωνειακού Δασμολογίου Εισαγωγής. Κατηργήθη, από 1 Νοεμ. 1974, δια του άρθρ. 7 Ν.Δ. 118/1974 (κατωτ. αριθ. 60) εξαιρέσει των κατωτέρω παρ. 2, 3 και 4 του άρθρ. 1, των άρθρ. 2, 9 και 10, της παρ. 1 του άρθρ. 11 και του άρθρ. 13. Το άνω Ν.Δ. 4088/1960, εκτός από τις διατάξεις των άρθρ. 2, 9 και 10, καταργήθηκε από την παρ. 7 άρθρ. 1 Νόμ. 1223/1981 (ΦΕΚ Α΄ 340), (κατωτ. αριθ. 85). 2-4.(Καταργήθηκαν από τη παρ. 7 άρθρ. 1 Νόμ. 1223/1981, ΦΕΚ Α΄ 340, κατωτ. αριθ. 85). Άρθρ.2.-1.Ο εν τω Δασμολογίω οριζόμενος δασμός περιλαμβάνει και το μέχρι τούδε εισπραττόμενον ποσοστόν 75% επί του εισαγωγικού δασμού, το αντιπροσωπεύον το άθροισμα των κατά τας κειμένας διατάξεις επιβεβλημένων προσθέτου εισαγωγικού δασμού, προσθέτου δημοτικού φόρου και λοιπών υπέρ τρίτων φόρων. Εκ του νέου δασμού ποσοστόν 9,8% αποδίδεται εις τους κατά τας ισχυούσας διατάξεις δικαιούχους των υπέρ τρίτων κλπ. φόρων, κατανεμόμενον επί τη βάσει των ισχυουσών διατάξεων μεταξύ των δικαιούχων κατά ποσοστόν επί του συνολικού ποσού του εισαγωγικού δασμού ως ακολούθως: α)Υπέρ των δικαιούχων του Α.Ν. 843/1948 έτους 4,8%, β)υπέρ των Δήμων και Κοινοτήτων 2% και γ)υπέρ τρίτων (τοπικά λιμενικά Ταμεία, Οδοποιΐαν κλπ.) 3%. Το τελευταίον τούτο υπέρ τρίτων ποσοστόν 3% κατανέμεται περαιτέρω μεταξύ των καθέκαστα δικαιούχων, κατά τας εκάστοτε ισχυούσας διατάξεις, δι’ αποφάσεων των προϊσταμένων των οικείων Τελωνειακών Περιφερειών, δια τας υπ’ αυτούς τελωνειακάς αρχάς. Το άνω ποσοστό δασμού που αποδίδεται στους δικαιούχους υπολογίζεται μόνο στο δασμό που αποτελεί έσοδο του Δημοσίου σύμφωνα με τη παρ. 3 άρθρ. 1 Νόμ. 1223/1981 (ΦΕΚ Α΄ 340), (κατωτ. αριθ. 85). Το ανωτέρω 2% που αποδίδεται στους Δήμους και Κοινότητες καταργήθηκε από το εδαφ. θ΄ της παρ. 6 άρθρ. 28 Νόμ. 1828/1989, ΦΕΚ Α΄ 2, (τόμ. 3, σελ. 318, 425). 2.Κατ’ εξαίρεσιν των εν τη προηγουμένη παραγράφω οριζομένων, εκ του εισπραττομένου δασμού επί του υπό του Δημοσίου εισαγομένου σίτου, αποδίδεται μόνον ποσοστόν 4,3% υπέρ των δικαιούχων του Α.Ν. 843/48. 3.Προκειμένου περί ειδών υπαγομένων, επί τη βάσει ισχυουσών διατάξεων εις ειδικήν δασμολόγησιν, εις τον δι’ αυτά προβλεπόμενον κύριον εισαγωγικόν δασμόν ενσωματούνται και οι μέχρι τούδε εισπραττόμενοι παρομαρτούντες φόροι, προσαυξανομένου του κυρίου δασμού κατά 75%. 4.Καταργείται η διάταξις της παρ. 2 του άρθρ. 5 του Ν.Δ. της 22 Δεκ. 1923 «περί Τελωνειακού Δασμολογίου Εισαγωγής», ως τούτο συνεπληρώθη δια του άρθρ. 15 του Νόμ. 5200/1931 «περί τροποποιήσεως διατάξεών τινων του Κώδικος Νόμων περί Τελωνειακού Δασμολογίου Εισαγωγής και Τελωνειακού Κώδικος», η αφορώσα εις την επιβολήν δημοτικού φόρου επί των κατά το Τελωνειακόν Δασμολόγιον ή δυνάμει εμπορικών συμβάσεων ατελών εμπορευμάτων. Ειδικαί Διατάξεις Άρθρ.9.-1.Οι κατά τας κειμένας διατάξεις επί των εισαγομένων εμπορευμάτων επιβαλλόμενοι και εν τοις Τελωνείοις κατά την εισαγωγήν καταβαλλόμενοι φόρος Κύκλου Εργασιών, φόρος Πολυτελείας και λοιποί φόροι καταναλώσεως, εξακολουθούσι εισπραττόμενοι κατά τα περί τούτων οριζόμενα και επί τη βάσει της κατατάξεως και κατονομασίας των εμπορευμάτων κατά το δια του παρόντος Ν.Δ/τος τιθέμενον εν ισχύϊ Δασμολόγιον. 2.Εν περιπτώσει οιασδήποτε διενέξεως μεταξύ εισαγωγέως και τελωνειακής αρχής εκ της εφαρμογής του τιθεμένου εν ισχύϊ δια του παρόντος Ν.Δ/τος Δασμολογίου, περί την υπαγωγήν ή μη εμπορεύματός τινος είς τινα των κατά την προηγουμένην παράγραφον φόρων και το ποσοστόν του φόρου, αποφαίνονται αι δια των ισχυουσών ειδικών διατάξεων συνεστημέναι αρμόδιαι επιτροπαί. Άρθρ.10.-1.Ο δια του Α.Ν. 1991/1939, ως ούτος ετροποποιήθη και συνεπληρώθη μεταγενεστέρως επιβληθείς φόρος πολυτελείας επί των εκ της αλλοδαπής εισαγομένων ωρολογίων θυλακίου ή βραχίονος, αυξηθείς δια του άρθρ. 2 του Ν.Δ. 3829/58 «περί φορολογικών μέτρων αποσκοπούντων εις τον περιορισμόν της καταναλώσεως ειδών τινών πολυτελείας», ορίζεται εφεξής εις ποσοστόν 30% επί της αξίας αυτών. 2.Ο δια του αυτού Ν.Δ. 3829/58 επιβληθείς φόρος καταναλώσεως επί των κάτωθι ειδών και επί της αξίας αυτών ορίζεται εφεξής ως ακολούθως: α)Του τυρού (Ολλανδικού, Βίτσερης, Παρμεζάνας και λοιπών ευρωπαϊκών τυρών), εις ποσοστόν 15%. β)Των ίππων δρομώνων, εις ποσοστόν 40%. γ)Των κλιματιστικών συσκευών, εις ποσοστόν 25%. 3.Οι συντελεσταί των πάσης κατηγορίας φόρων καταναλώσεως (φόρος κύκλου εργασιών, πολυτελείας κλπ.) επί ειδών παραγομένων εις το εσωτερικόν, εις ουδεμίαν περίπτωσιν δύναται να είναι ανώτεροι των συντελεστών των υφισταμένων αντιστοίχων επιβαρύνσεων των ιδίων ειδών των εισαγομένων εκ του εξωτερικού. Όπου κατά τας κειμένας διατάξεις προβλέπονται υψηλότεροι φορολογικοί συντελεσταί, περιορίζονται ούτοι εις το ποσοστόν συντελεστού το ισχύον δια τα αντίστοιχα είδη τα εισαγόμενα εκ του εξωτερικού. 4.(Αντικαθίσταται η παρ. 2 του άρθρ. 1 του αυτού Ν.Δ. 3829/1958). (Αντί για τη σελ. 226,01(δ) Σελ. 226,01(ε) Τεύχος ΙΑ-7-2 Σελ. 117 - 386 Επιβολή Τελωνιακών Δασμών 30.Β.β.33α Τελικαί διατάξεις Άρθρ.11.-(Καταργήθηκε από τη παρ. 7 άρθρ. 1 Νόμ. 1223/1981, ΦΕΚ Α΄ 340, κατωτ. αριθ. 85). Άρθρ.13.-(Καταργήθηκε από τη παρ. 7 άρθρ. 1 Νόμ. 1223/1981, ΦΕΚ Α΄ 340, κατωτ. αριθ. 85). Σελ. 226,02(ε) Τεύχος ΙΑ-7-2 Σελ. 118 - 387 30.Β.β.33α Επιβολή Τελωνιακών Δασμών